Diari Oficial de la Generalitat Valenciana


Sumari del DOGV 5963, del 26-02-2009 (2009/2121)

Informació pública de l'alternativa tècnica del Programa d'Actuació Integrada de la Unitat d'Execució de Sòl Urbà UBA-10 del Pla General d'Ordenació de Teulada (Alacant).
--------------------------------------------------------------------------------------------------------------------------------------------------------------------------

### Dades del document

Número de DOGV
:   5963

Data del DOGV
:   26-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2121


Data del document
:   19-02-2009

Organisme emissor
:   Vallehermoso Division Promocion, SA

Tipus de document
:   Informació Pública

Descriptors 

:   * Teulada
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada de la Unitat d'Execució de Sòl Urbà UBA-10 del Pla General d'Ordenació de Teulada (Alacant). [2009/2121]  
Per Acord plenari de data 15 de maig de 2008, han sigut aprovades les bases particulars que regiran el concurs per a la selecció d'agent urbanitzador, per gestió indirecta, del Programa d'Actuació Integrada per al Desenvolupament de la Unitat d'Execució UBA-10 del Pla General d'Ordenació de Teulada. L'anunci de concurs va ser remés al Diario Oficial de la Unión Europea el dia 17 de setembre de 2008, havent sigut publicat el 19 de setembre de 2008 i en el Diari Oficial de la Comunitat Valenciana núm. 5863, de data 3 d'octubre de 2008, en compliment del contingut de l'article 132 de la Llei Urbanística Valenciana. A l'àmbit territorial del municipi de Teulada s'apliquen les bases generals publicades en el Butlletí Oficial de la Província d'Alacant núm. 198, de data 29 d'agost de 2008.  
La mercantil Vallehermoso División Promoción, SAU, amb CIF A-79494233 i domicili al carrer dels Reis Catòlics, 31, 2n C, CP 03107 (Alacant), ha protocol·litzat els documents de l'alternativa tècnica del programa en la notaria de Víctor Ortega Álvarez, amb domicili a l'avinguda del Mediterrani, 132, 2n B, a Teulada (Alacant). Així mateix, consta un exemplar de la documentació en l'Ajuntament de Teulada, situat a l'avinguda de Santa Caterina, 2, CP 03645.  
L'alternativa tècnica es compon d'una memòria informativa, descriptiva i justificativa de l'actuació integrada, projecte d'urbanització, així com de la resta de documents prevists en l'article 126 de la Llei 16/2005, Urbanística Valenciana. D'acord amb el que establix l'article 134 de la Llei 16/2005, Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de presentació de les al·legacions. Les dites al·legacions podran presentar-se indistintament en la notaria esmentada, en horari de 10.00 a 14.00 hores, o bé en el Registre Municipal de l'Ajuntament de Teulada en horari administratiu obert al públic.  
D'acord amb el que disposa l'article 562 del Reglament d'Ordenació i Gestió Territorial i Urbanística, el programa esmentat s'aprovarà definitivament en un termini no superior a tres mesos des de l'obertura de les proposicions juridicoeconòmiques.   
I perquè tinga els efectes oportuns, lliure el present edicte.  
Teulada, 19 de febrer de 2009.- El representant: José Jorge Montes Gosálvez.